Primjena od 2019. godine

Odredba o tome da općine moraju imati najmanje 5.000 stanovnika unijela bi se u Ustav do kraja 2016. godine, ali se ne bi primijenila na prvim sljedećim lokalnim izborima. U slučaju da se prihvate promjene koje predlaže Most i rokovi za provedbu, građani bi na sljedeće lokalne izbore u svibnju 2017. godine izašli kao što su izašli i 2013. godine. Do početka 2018. godine predviđa se završetak pregovora između Vlade, općina i gradova o spajanju postojećih općina i gradova u nove jedinice lokalne samouprave. Do ožujka 2018. bili bi provedeni referendumi, gdje je potrebno, o tome kome će se pojedina općina koja bi bila ukinuta, priključiti. Do prosinca iste godine usvojeni bi bili svi potrebni zakoni koji bi pratili novi teritorijalni ustroj, a novi lokalni izbori bili bi održani već u svibnju 2019. godine, a ne 2021. godine.